=== ''Yngre Edda'' ===
I ''[[Gylfaginning]]'' fra 13. århundrede beskriver Snorre Sturlason bl.a. valkyriernes funktion. I kapitel 36 fortæller "Høj" den forklædte "Gylfi", at der udover asynjerne også er andre (dvs. kvindelige guddomme), hvis pligt det er at tjene i Valhal. De bringer drikke og ser til bordet og ølkrusene. Disse kvinde kaldes valkyrier, og de sendes af Odin til alle slag, hvor de udvælger, hvem der skal dø, og bestemmer hvem der skal sejre. Høj tilføjer, at Gunnr, Róta og Skuld (der også ifølge samme tekst er navnet på den yngste af [[norner]]ne) altid rider ud til slaget. Høj fortæller senere, at valkyrierne sammen med [[Hugin og Munin]] ankom til [[Balders død|begravelsen af Balder]] i Odin og [[Frigg]]s følge.
Folkeminde